open-index/open-wikipedia-markdown huggingface dataset:
Elsa Teixeira Pinto

**Elsa Maria Neto D'Alva Teixeira de Barros Pinto** be São Toméan politician wey serve as de Defence den Justice Minister, as well as de Foreign Minister, from December 2018 to September 2020.

For 2003 den 2004 insyd (at least), she be member of de Council of Ministers, as Secretary of State give Administrative Reform den Public Administration, wey she be member of de Movement for the Liberation of São Tomé  and Príncipe/Social Democratic Party (MLSTP-PSD) political party. She be de Minister of Justice den Public Administration from 2004 to 2006 den for 2010 insyd.

According to Pravda, she be Minister of National Defence, as well as Minister for Justice, from 2008 to 2010. According to Whitaker's Almanack, she still be Minister of Defence as of July 2011.

For February 2013 insyd, she be de Attorney-General of São Tomé and Príncipe, wen dem exonerate am by a presidential decree of having issued a cheque give US$15,000 plus insufficient funds to honour am to pay give car hire charges during de 2011 presidential elections.

For November 2015 insyd, she stand against Aurélio Martins (wey be de incumbent, wey dem compete give de second time, having been de party leader since 2011) give de leadership of de Movement for the Liberation of São Tomé and Príncipe/Social Democratic Party (MLSTP-PSD) political party after de economist Agostinho Meira Rita merge ein candidacy plus am.

## References


## External links
Priscilla Schwartz

**Priscilla Schwartz** be Sierra Leonean lawyer, de first woman to serve as Attorney General den Minister of Justice (2018–2020) for Sierra Leone insyd.

## Ein early life den education
Dem born Schwartz as Priscilla Fofana. She graduate from Fourah Bay College plus a Bachelor of Arts den a Bachelor of Laws. She obtain a Master of Laws from King's College London den ein juris doctor at Queen Mary, University of London.

## Ein career

### Politics
For 11 June 2018 top, Schwartz becam de first woman for de history of Sierra Leone insyd wey dem appoint am Attorney General den Minister of Justice. Presido Julius Maada Bio handpick am to replace Charles Margai.

From 1996 to 2006, she be State Counsel den Special Assistant to de Attorney General den Minister of Justice for Sierra Leone insyd. She advise for energy, telecommunications as well as petroleum den mineral mining top. Schwartz play a key role for organizing de UN Special Court give Sierra Leone den Security Council visit insyd.

### Academia
Schwartz be a law professor at de University of Leicester from 2007–2012. From 2008 until 2011, she be senior lecturer at ein alma mater Queen Mary, University of London. She sanso lecture at de School of Oriental den African Studies, University of London from 2011 until 2013. Before ein appointment as Attorney-General den Minister of Justice, she be senior lecturer den  de Director of de Energy den Natural Resources Law Programme, at de College of Professional Services, Royal Docks School of Business den Law, University of East London, United Kingdom from 2012 to 2018.

Dem widely publish Schwartz ein research for international business law den economic development journals insyd.

### Law
Dem bell Schwartz to de bar for Sierra Leone insyd. She be a barrister den solicitor at de Sierra Leone Supreme Court. Ein specialities be energy law, natural resource law, international investment law, international finance law, international trade law, corporate governance, social responsibility den environmental law. She advise governments den international companies wey dem operate for developing countries insyd.

## Ein selected publications

* *Energy Resources Financing* (2018)
* *Powering the Right to Development: Sustainable Energy in a Changing Climate* (2016)
* *Capitalism, International Investment Law and the Development Conundrum* (2014)
* *Public-Private Partnerships and Government Services in the least Developed Countries* (2013)
* *Trade and Development Partnerships* (2010)
* *Sustainable Energy Infrastructure: Law and Policy* (2009)
* *Sustainable Development and Mining in Sierra Leone* (2006)

## References
Monique Ohsan Bellepeau

**Agnès Monique Ohsan Bellepeau** GOSK (wey dem born am 1942) be Mauritian politician wey she be de fourth Vice President of Mauritius from November 2010 reach April 2016. She be acting President of Mauritius from 31 March 2012 go reach 21 July 2012, wen Sir Anerood Jugnauth resign, till dem swear in Kailash Purryag for de office. She com be acting President again from 29 May 2015 go reach 5 June 2015, wen Kailash Purryag resign, till dem swear in Ameenah Gurib for de office.

## Career
Na Monique Ohsan Bellepeau be a journalist den a news announcer on de national TV channel, de Mauritius Broadcasting Corporation.

She win de parliamentary elections wey na dem appoint am Vice President on 12 November 2010 dey follow de death of Vice President Angidi Chettiar. Dem elect am unanimously by all members of de National Assembly make she cam be de first female Vice President of Mauritius. Ohsan Bellepeau be a member of de Mauritian Labor Party wey she later cam be de President of de Party. She be de daughter of Bartholomée Ohsan, wey be a founding member of de party.

On 30 March 2012, Mauritius president Anerood Jugnauth resign after a feud plus de country ein prime minister, wey lef de presidential chair to vice-president Ohsan Bellepeau. She be succeeded as president by Kailash Purryag on 21 July 2012.

On 29 May 2015, President Kailash Purryag resign, wey san lef de presidential chair to vice-president Ohsan Bellepeau. She be succeeded as president by Ameenah Gurib on 5 June 2015.

## Private life
She be married to Yves Joseph Bellepeau, wey be businessman. De man die on 16 November 2010, three days after dem swear am in as Vice President.

## Honours den decorations

* Mauritius:
**  Grand Commander of the Order of the Star and Key of the Indian Ocean (2010)

## References


## External links
Ewurama Bennin

**Ewurama Bennin** (a.k.a Ama Worla) be Ghanaian author, educational administrator, leadership development professional, den a non-profit founder. She be de Programme Manager for Central Leadership Programme (CLP), an initiative for International Central Gospel Church (ICGC). She be founder of a non-profit organisation, too. Reformation Community, wey be dedicated for empowering young people for Ghana den across Africa. Bennin sanso be published children's author as well wey ein work be featured insyd de United Nations SDG Book Club Africa.

## Personal life
Bennin be married woman den a mommie of one. She credit ein son as de inspiration for ein children's books, dey state simply, "My son, he loves stories, so I started making up stories for him".

Insyd 2021 interview, she describe ein multiple roles, wey dey state, "I work full-time with the youth leadership development organisation as a program manager, a student, wife, and mother."

## Career
Bennin currently dey serve as de Programme Manager for Central Leadership Programme (CLP), an initiative of de International Central Gospel Church (ICGC) for Ghana. De initiative by de church be to nurture activist leaders driven by faith-based values across all sphere of life insyd Ghana den across de Africa continent.

Insyd July 2024, she feature as a guest for *Alternative Convos* podcast wey Charles Kojo Vandyck host, wer she discuss de mission den de impact for Central Leadership Programme. De title of de episode be, " Moulding the Future of Activism with Faith-Based Values", wer dem discuss how CLP dey work to develop leaders wey fi drive positive transformative insyd Africa thru faith-based approach.

## References
Eunice Ohenewaa Ansu

**Eunice Ohenewaa Ansu** (born 30 June 1977) be Ghana public servant den politician. She be de current Municipal Chief Executive (MCE) of de Juaben Municipal Assembly for Ashanti Region of Ghana. Dem appoint am to de position for 2025, wey she be de first woman wey hold de Chief Executive position for de municipality since e start. Ansu marry Alhaji Gariba Ibrahim, wey dem get three kiddies togeda; two boys den one girl. 

## Early life den education
Ansu cam from Juaben for Ashanti Region. She be de last born for family of three, born to Alfred Prince Tawiah, wey be military officer, den Beatrice Bekoe Boateng, wey be businesswoman.

She start ein education for Sunyani Ridge Experimental School buh she plete ein basic education for Tamale Zogbeli Junior High School for 1993. She study business for Sunyani Senior High School wey she plete am for 1996. After dat, she go pursue Accountancy Diploma for Sunyani Polytechnic, wey dem now dey call Sunyani Technical University, wey she plete am for 2003. She go do ein Bachelor of Arts for marketing for Baptist University, wey later she go pursue Master of Business Administration (MBA) for Marketing for Kwame Nkrumah University of Science and Technology for 2019.

## Career
Ein first professional work be for 2004 for Electoral Commission for Sunyani, wer she work as National Service staff. Later she go work give National Investment Bank (NIB) as Customer Service Officer for de Suame branch. Ansu later rise go cam be Corporate Relationship Manager for de Sunyani branch of NIB for 2019.

### Political career
Ansu enter politics for 2018, wer she work as Branch Executive give de National Democratic Congress (NDC). For 2022, she cam be NDC Constituency Executive for de Juaben Constituency. After she gather enough experience, she contest for de 2024 general elections as de Parliamentary Candidate for Juaben Constituency.

On 19 May 2025, Ansu get appointed by H.E. John Dramani Mahama wey dem confirm am as de Municipal Chief Executive (MCE) for Juaben Constituency, plus 24 "Yes" votes den 1 "No" vote from total 25 Assembly members. She get sworn into office by Judge Rosemarie Afua-Asante, wey be judge for de Juaben Circuit Court.

## Initiatives den administration
As de MCE of Juaben Constituency, Ansu dey focus on plenty important development areas;

### Agriculture
She launch de "Nkoko Nkitikiti" poultry initiative, wey distribute 10,000 birds to local farmers for January 2026 to help boost local production den food security.

### Education
Ansu put priority for improving educational infrastructure, wey include donating white marker boards to schools like Abetenim KG, Primary and Junior High Schools (JHS) to make teaching better.

### Environmental protection
She take strong stance against illegal mining (galamsey), wey she form one task force togeda plus Ghana Police Service den traditional authorities to protect forest reserves den water bodies.

### Public Safety
Ansu dey lead de work of public safety for ein constituency. She dey appeal make dem re-demarcate de police jurisdictions to fit better fight armed robbery attacks for areas like Nobewam-Bomfa.

## References
Abena Amponsah Buansi

**Her Worship Abena Amponsah Buansi** be Ghanaian judge wey dey serve am as de Justice of de High Court of Ghana since February 2023. She be a member of de  International Association of Women Judges (IAWJ) den currently dey serve as de Treasurer of ein Ghana Chapter. Ein judicial career, wey dey span over a decade, be marked by rulings wey dey include a decision against Ecobank Ghana Limited for abuse of court process.

## Education
Justice Amponsah Buansi gain ein legal education at de  Ghana School of Law, wer she obtain ein professional law qualifications. Dem subsequently call am to de Ghana Bar insyd 2010, wey she cam be an enrolled lawyer qualified to practice law insyd de Republic of Ghana.

## Career
Justice Amponsah Buansi ein journey to de bench begin insyd 2014, wen dem dey appoint am as a magistrate, dey mark de beginning of ein formal judicial service. After ein first appointment, dem elevate am to de position of circuit judge, a role she hold for approximately nine years til ein promotion to de High Court.

## References
Mahamadou Danda

**Mahamadou Danda** (born 24 July 1951) be a Nigerien political figure wey dem appoint as Prime Minister of Niger by de Supreme Council for the Restoration of Democracy (CSRD) on 23 February 2010 wey he lef office on 7 April 2011.

## Background

Dem born Mahamadou Danda for Tahoua insyd 1951, he go school for Niamey for National School of Administration. Later on, he travel go abroad go continue ein education, den for de end he get degree for political science for France.

## Political career

Danda start ein work under de regime of Seyni Kountché for de 1970s; For 1979 den 1980, he be Sub- Prefect for Niamey, wey later he serve as Sub-Prefect for Filingué from 1983 reach 1987. After Kountché die, Ali Saibou appoint am enter government on 20 November 1987, wer he serve as Minister for Animal Resources and Hydraulics till 15 July 1988, wen dem remove am from government. After dat, for early 1990s, he work as Administrative Secretary for de National Executive Bureau of de National Movement for the Development of Society (MNSD) insyd de early 1990s. Danda still serve small time as Permanent Secretary for de Higher Council of National Orientation.

Multiparty elections happen for Niger for 1993. Later on, Danda serve as Chief Technical Adviser to de Prime Minister for Institutional Issues from 23 December 1997 reach 16 April 1999.

After de April 1999 coup d’état for Niger, Danda wey people dey see am as person wey dey represent civil society de transitional military junta appoint am on 16 April 1999 as Minister for Communication, Culture, Youth and Sports, plus Government Spokesman. He remain for ein position as Minister for Communication till de military hand over power give elected government for December 1999.

## 2010 events

Danda, wey dey study for Canada before, dey work as Political Counsellor for Canadian Embassy for Niger (as local staff) wen dem overthrow President Mamadou Tandja for anoda coup on 18 February 2010. After dat, Salou Djibo, wey be President of de CSRD, appoint Danda as Prime Minister on 23 February; Buh still, dem no give Danda full power as head of government, secof na Djibo einself still take dat role on top ein own position as head of state.

Danda, wey no dey belong to any political party, people dey see am as neutral person. Dat quality plus ein experience wey make plenty people believe say dat be why dem choose am as Prime Minister. When dem appoint am, Danda talk say he “ask for de necessary guarantees make he sure say he go commit einself to process wey dey lead to a real restoration of democracy". 

= References =
Amélia Judith Ernesto

**Amélia Judith Ernesto** be an Angolan politician for UNITA den a member of de National Assembly for Angola.

## References
Florbela Malaquias

**Florbela Catarina "Bela" Malaquias** born 26 January 1959 be an Angolan journalist, lawyer den politician wey be leader for de Humanist Party for Angola.

## Early life
Dem born Malaquias insyd Luso, Portuguese Angola. Despite growing up during a turbulent time insyd Angolan den African history, given de rise of chaw national liberation movements, she describe ein kiddie time as generally "very quiet" den "happy." Ein poppie, Nelson, be a railway clerk for Benguela railway wey he be a supporter of Angolan independence. Dem arrest am chaw times by de colonial police, PIDE-DGS, for expressing dese views, wey be part of one of de first cells of UNITA insyd wat now be Moxico Province. As dem transfer ein poppie from jail to jail, wey dey pass thru Nova Lisboa den Missombo, Malaquias, ein five bros, den ein mommie, Amelia, eventually follow am wen dem transfer am to de open-air St. Nicholas prison centre insyd Namibe Province, a site dem often use to torture pro-independence activists den militants. Malaquias sanso go join UNITA early on insyd ein history.

## References
Welwitschia dos Santos

**Welwitschia Abrantes José dos Santos,** born 1978 be known as **Tchizé dos Santos.** She be an Angolan politician den businesswoman. Na she be a member of parliament for de MPLA insyd de National Assembly until mid-2010.

## Biography
**Tchizé**, as dem know am, be de daughter from de second marriage of de Angolan President José Eduardo dos Santos. She study media production insyd London, England den since 2009 she serve as advisor on de Technical Commission of de state television channel TPA, wey dey oversee ein restructuring. She sana play a key role insyd de channel ein internationalization via satellite television. She dey hold a management position for TPA 2 wey she sanso involve insyd two media den communications companies, Semba Comunicações den West Side Investments.

## References


## External links

* Daten auf Geneall
* Reportage im "Correio de Manha" über das Paar Welwitschia dos Santos und Hugo Pêgo
Françoise Foning

**Françoise Foning** (1949 – 23 January 2015) be Cameroonian businesswoman den politician give de Cameroon People's Democratic Movement (CPDM). She start ein business career from age 12, wer she open restaurant before she enter sectors like tourism, transportation, food, medical, den education. Foning cam be president of CPDM women’s division for 1992, wey five years later dem appoint am as party leader for Douala wey she sanso be member of de national committee. For 2002, dem elect am as deputy mayor of Douala II den at de same time she start serve for de National Assembly. Foning lead de African Network of Cameroonian Businesswomen wey she work plus organizations like World Bank den African Development Bank, togeda plus oda international agencies. She be founding president of de Association of Cameroonian Businesswomen den de NGO World Female Company Managers.

Dem name one street for Douala after am in ein memory.

## Biography
Dem born Foning insyd 1949 to one modest Bamileke family for de Menoua area of Cameroon. She no get strong educational background wey she no go university, buh she learn English den French. After ein family encourage am to work, she enter tourism work from age 12 for Douala, one port city for southern Cameroon. For 1966, Foning start ein business career wen she open one restaurant wey dem call *New Style* to make extra money. Later, she enter transportation business by buying two taxis from Toyota, den by 2005 de taxis increase reach about 150. Foning sanso expand ein business by adding gravel company *Les Graviers Unis*, plus *Socamac* food company, *Ovicam* export-import company, den *Anflo* furniture company, wey dem dey export goods go Europe den de United States.

## References


## External links
Ana Paula Chantre Luna de Carvalho

**Ana Paula Chantre Luna de Carvalho** be an Angolan politician. She be de current Minister for Spatial Planning den Housing for Angola,wey she sana be member of parliament. She be de member for MPLA.

## References

## External links
Palmira Barbosa

**Palmira Leitão de Almeida Barbosa**, dem nickname **Mirita**, born 25 November 1961, be an Angolan handball player. She begin ein career for Clube Ferroviário de Luanda insyd de 1980s den insyd 1996 she move to Petro Atlético. She join de Angolan handball squad insyd 1980, wey dey make ein international debut at de world cup insyd South Korea instd 1990. Since then, she play three more world cups. Insyd February 2000, at de age of 39, she announce ein retirement den ein desire to pursue a coaching career. She later cam play for two more seasons plus de newly formed club ENANA.

## Politics
At present, she be a member of parliament for de ruling party MPLA.

Dey follow de Angolan elections insyd 2022, dem appoint am as Minister of Sports and Youth.

## References


## External links

* Palmira Barbosa at Olympics.com
* Palmira Barbosa at Olympedia
Amália Maria Alexandre

**Amália Maria Alexandre** be an Angolan politician for de MPLA den a member for de National Assembly of Angola. She be de coordinator for de monitoring group for de executive secretariat for de Angolan Women's Organization (WCO) for Cunene.

## Refernces
Miriam Weledji

**Miriam Weledji**, wey ein real name be **Miriam Ngunjo Shalo Weledji** (December 13, 1937 - March 11, 2024), be Cameroonian lawyer. She be de very first woman lawyer wey register plus de Cameroon Bar.

## Ein life den education
Dem born Miriam for December 13, 1937, for Bamenda. From 1944 go 1952, she get ein primary education for de convent school for Soppo Buea, wer she get ein school leaving certificate. She go Nigeria for ein secondary education, wer she attend Holy Rosary College for Enugu. Between 1952 den 1955, she pass ein level II teaching certificate. For June 1958, she get ein GCE O-Level, wey two years later, she get ein GCE A-Level.

Afta she travel pass Nigeria, she continue go England. From 1965 to 1966, she study for University of Oxford wer she get degree for administration. From 1966 to June 1968, she go Holborn College of Law, wer she get ein Bachelor in Law (LLB). For 1968 to 1969, she enroll for University College of London.

## Ein career
For October 1968, Miriam cam be barrister den honorable member for Gray's Inn insyd.

She return go Cameroon where she register as lawyer for de Supreme Court of Western Cameroon on June 9, 1969. She come turn de first female lawyer wey register plus de Cameroon Bar. She start de Ngede law firm, wey demma head office dey Limbé (na dem dey call am Victoria before) for de southwest.

## Ein personal life
Miriam be mommie of five kiddies.

## Ein death
Miriam die for March 11, 2024 insyd at de age of 86 for ein residence for Limbe.

## References
Domitille Barancira

**Domitille Barancira** be Burundian judge wey serve as de chairperson for de Constitutional Court from 1998 go 2006. Afta dat, she work as Burundi ein ambassador go Germany.

## Ein career
Barancira get ein law degree from de University of Burundi. Between 1983 den 1996, she work as judge, wey she even serve as de deputy chair for de Supreme Court from 1992 to 1996. For two years, na she be de chair for de Bujumbura Court of Appeal, wey later for 1998, she cam turn chair for de Constitutional Court. President Pierre Buyoya wey na he appoint am to dat position, wey she stay for der til 2006. She sanso be de head for de Commission of Reform and Modernization for de Burundian Justice System. For 2016, she be one of de people wey dem nominate for de African Court on Human and Peoples' Rights.

For 1997, Barancira tell Agence France-Presse say 17 people wey dem sentence go death secof de ethnic violence afta dem kill President Melchior Ndadaye for 1993, dem appeal demma sentences but e no work. She talk say nobody for Burundi wey dem execute am since some "cannibalism" cases wey happen 15 years before dat time. For de appellate court, she gree say make Pierre Nkurunziza ein death sentence stay for 1998; but later for 2005, when she be head of de Constitutional Court, she be de person wey swear am in as president. During de 2000s, she come turn one of de biggest campaigners for women demma rights for Burundi alongside people like Catherine Mabobori, Vestine Mbundagu, Marie-Christine Ntagwirumugara, den Sabine Sabimbona. For 2007, she turn Burundi ein ambassador to Germany, wey she retire from de work for 2010.

## References
Abu Bakr al-Razi

**Abū Bakr al-Rāzī**, dem sanso know as **Rhazes** (full name: أبو بکر محمد بن زکریاء الرازي, *Abū Bakr Muḥammad ibn Zakariyyāʾ al-Rāzī*), 864 anaa 865 – 925 amaa 935 CE, be a Persian physician, philosopher den alchemist wey live during de Islamic Golden Age. He be widely regarded as one of de most important figures insyd de history of medicine, wey he sanso wrep on logic, astronomy den grammar. He sanso be known for ein criticism of religion, especially plus regard to de concepts of prophethood den revelation. However, de religio-philosophical aspects of ein thought, wich sanso include a belief insyd five "eternal principles", be fragmentary wey only reported by authors wey often be hostile to am.

A comprehensive thinker, al-Razi make fundamental den enduring contributions to various fields, wich he record in over 200 manuscripts, wey particularly be remembered for numerous advances insyd medicine thru ein observations den discoveries. An early proponent of experimental medicine, he cam be a successful doctor, wey he serve as chief physician of Baghdad den Ray hospitals. As a teacher of medicine, he attract students of all backgrounds den interests wey dem say to be compassionate den devoted to de service of ein patients, whether rich anaa poor. Along plus Thābit ibn Qurra (836–901), he be one of de first to clinically distinguish between smallpox den measles.

Thru translation, ein medical works den ideas cam be known among medieval European practitioners wey he profoundly influence medical education insyd de Latin West. Sam volumes of ein work *Al-Mansuri*, namely "On Surgery" den "A General Book on Therapy", cam be part of de medical curriculum insyd Western universities. Edward Granville Browne dey consider am as "probably de greatest den most original of all de Muslim physicians, den one of de most prolific as an author". Additionally, dem describe am as de father of pediatrics, den a pioneer of obstetrics den ophthalmology.

## References


## External links

* "Dr Al Razi's city tour of Baghdad." Educational podcast released by the Leiden Learning & Innovation Centre as part of the Massive Open Online Course "Cosmopolitan Medieval Arabic World."
* "al-Razi" on Islamic Philosophy Online, encyclopedia article about al-Razi by Paul E. Walker.
* ''Lives of the Physicians'', dating from 1882, features a biography, in Arabic, about Rhazes.
Allahoury Aminata Zourkaleini

**Allahoury Aminata Zourkaleini** be a Nigerien politician wey serve as de Minister for de Promotion of Women den de Protection of Children insyd Ouhoumoudou Mahamadou ein government from April 2021 til dem arrest am during de 2023 Nigerien coup d'état.

## References
Mouna Osman Aden

**Mouna Osman Aden** be Djiboutian politician wey she be de Minister of Women and family for Djibouti since 2021. Before, between 2019 den 2021, she sana be de Minister For Social Affairs and Solidarity. She be de same person wey link up government programs to fight malaria den TB. She work as technical advisor give de Health Minister too, specially for HIV, malaria, plus TB ein mata.

## Early Career
Mouna Osman Aden start ein hustle for de Ministry of Health for de year 200. That time, na she be de "paddie" wey dey oversee de National Malaria Control Programme. From 2005 enter 2006, she take over de Expanded Immunisation Programme matters for one year. After dat, dem pick am make she be de "Oga" (director) for de Anti-Tuberculosis Centre from 2006 reach 2009.

After dat, for a solid five year, Aden catch de Executive Secretary position for de Ministry of Health ein committee wey dey fight HIV/AIDS, malaria, plus TB. She be de main person wey dey give de Health Minister technical fans (advice) for those same sick-sick matters. Small time, she move go de Ministry of Social Affairs. Over there, she be de brain behind de big Vision 2035 plan for de country.

Mouna first enter President Gulleh ein government for 2016 wen dem pick am as de Secretary of State For Social Affairs. She start some programs to shatta poverty, plus dat PASS thing wey dey give free health coverage. She sanso set up ways make people catch basic social services, plus that big 2018-2022 national social protection strategy wey dey align with the UN ein Sustainable Development Goals. Dis same plan focus on how dem go change sam laws to fix de social economy, give poor households "beta" assistance, den make am easy for people to catch microfinance. She even link up some solid improvements for people wey dey get disability plus de elderly folks too.

## Political Career
When dem do de cabinet reshuffle for 5 May 2019, dem pick Aden make she be de Minister of Social Affairs and Solidarity, wey dat time, na dat ministry be fresh one wey dem just create.

For de time she take de office, Aden be de "pioneer" wey lead de new social protection strategy, wey she make sure say de country see am as basic right for everybody. She sanso fight de COVID-19 pandemic gidigidi, plus she create de first national social registry make dem fi identify den support de people wey suppose catch de social programs. She even coordinate de National Social Action Week den expand de social assistance programs, especially for de villages (rural areas) insyd.

Dem carry Aden ein name for Ministry for Women and Family on 24 May 2021, wey she swear de oath de very next day. Since dat time, she be de one wey dey coordinate de whole plan make dem fi stop dat female genital mutilation.

For April 2025 insyd, she sign dat African Union Convention wey dey talk about how dem go stop all de "vawulence" against women plus girls for de continent. 

## References
Ntyam Mengue

**Ntyam Ondo Suzanne Mengue Zomo** be Cameroonian jurist wey dem elect am for six-year term for de African Court on Human and Peoples' Rights for July 2016.

## Ein early life den education
Dem born Mengue for de Vallée-du-Ntem wey dey de South Region for Cameroon insyd for 1954. Ein poppie, na he be religious minister. She graduate from de National School of Administration and Magistracy for 1982.

## Ein career
Mengue work as de deputy public prosecutor for Sangmélima den Douala between 1982 den 1987. For 1990, she come turn President of de Court of First Instance for Yaoundé, den for 1992 she turn Vice President for de Court of Appeal. For 1998, she come turn Counsellor for de Supreme Court of Cameroon. For 2001, na she be one of sixty-four judges dem nominate as permanent judge for de International Criminal Tribunal for de former Yugoslavia.

Mengue be President for de Administrative section for de Supreme Court from 2010 go reach 2015, wey she be President for de Court ein Commercial Section from 2015 come reach now. She be member for de National Commission of Human Rights and Freedoms for Cameroon since 2003, wey she dey work for der as rapporteur.

Dem elect Mengue as judge of de African Court on Human and Peoples' Rights for a six-year term for July 2016 insyd for de African Union summit dem organize for Kigali.

## Ein personal life
Mengue be member for de Association of Cameroon Female Lawyers den de Christian Women’s Association for de Cameroon Presbyterian Church. She fit speak French den English fine. She get six children: two boys, two girls, den two step-daughters.

## References


## External links
Ali Lamine Zeine

**Ali Mahamane Lamine Zeine** (born 1965) be a Nigerien politician den economist wey serve as de prime minister of Niger since 2023. He previously serve as minister of de Economy den Finance before from 2003 to 2010.

## Biography

He be Member of de Tubu people. Dem born Ali Lamine Zeine insyd 1965 insyd Zinder wey he graduate from de Centre for Financial, Economic den Banking Studies insyd Marseille den Paris-I. He work as a resident representative of de African Development Bank insyd Chad, Ivory Coast den Gabon.

After he serve as Director of de Cabinet of President Mamadou Tandja, dem appoint Zeine to de government as Minister of de Economy den Finance on 24 October 2003.

Insyd 2009, a newspaper editor, Boussada Ben Ali, accuse Zeine say he steal money wey dey part of an oil contract between Niger den China. Later dem arrest Ben Ali wey dem sentence am to three months in prison for disseminating false information.

## References


## External links

*Ali Lamine Zeine : « Tous les revenus miniers sont réinvestis ». Marianne Meunier & Jean-Michel Meyer, Jeune Afrique. 22 May 2009.
Hadiza Seyni Zarmakoye

**Hadiza Seyni Zarmakoye** be a Nigerien politician, wey dem elect as a member of parliament of de Nigerien National Assembly following de legislative elections of 27 December 2020 insyd Niger. She be one of de 50 female members of parliament for dis legislature. She sana dey represent de Dosso Region wey dem elect am on de list of de ANDP party. Hadiza Seyni be de second vice president of de national assembly. On 21 May 2021, dem elect am as de honorary president of female parliamentarians insyd Niger.

## References
Ataka Zaharatou

**Ataka** anaa **Attaka Zaharatou Boubacar** be a Nigerien politician den former government minister wey associate plus de MPR-Jamhuriya party.

Insyd April 2021 dem name Zaharatou Minister for Public Service den Labor insyd Ouhoumoudou Mahamadou ein government. Insyd December 2021 dem change am as de Minister for Public Service, wey dem put Hadiza Dourara Kafougou for de position.

## References
Claudine Uwera

**Claudine Uwera** (wey dem born 27 January 1976) be Rwandan politician den economist.  She currently dey serve as “Senior Strategic  Advisor” insyd de office of de Prime Minister of de Republic of Rwanda since 9 November, 2024

Before dat appointment, she dey serve as Minister of State insyd de Environment for de Ministry of Environment for Rwanda from 22 August, 2023 reach 16 August, 2024. She sanso previously serve as Minister of State in charge of Economic Planning for de Ministry of Finance and Economic Planning from 6 April 2018 reach 22 August 2023.

From 2015 reach 2018, Claudine Uwera be National Coordinator of de " Rwanda Natural Capital Accounting Program” under “WAVES” wey be global partnership wey World Bank lead as part of de Global Program for Sustainability

## Education
Claudine get ein early education insyd Burundi den Rwanda. She go do ein undergraduate studies for National University of Rwanda, wer she get Bachelor degree for Economics for 2001. Later wey she travel go Belgium, wer she study Master’s programme for “Gestion du Développement” for de Faculty of Economics, Social & Management at University of Liège from 2005 reach 2007. From 2008 reach 2013, she pursue ein PhD studies for Economics Department of University of Gothenburg for Sweden, wer she get ein PhD for Environmental Economics.

Claudine Uwera teach for University of Rwanda for de School of Economics for more dan 10 years (2003–2018). She sanso serve as Dean of de School of Economics from 2014 reach 2015. (April 2018 – August 2023).

= Political career =
At first, Claudine Uwera appoint as Minister of di State wey dey in Charge of Economic Planning. Later, she become Minister of State for di Environment (August 2023 – August 2024). Since 9 November 2024, she dey serve as Senior Strategic Advisor for the Office of the Prime Minister.

## Personal life
Claudine Uwera be married and she be mother of three children.

= References =

# *CLAUDE, NTAWITONDA JEAN. "[https://web.archive.org/web/20211116140240/https://imvahonshya.co.rw/kagame-yahinduye-abaminisitiri-akora-nizindi-mpinduka-zikomeye/ Kagame yahinduye abaminisitiri, akora n'izindi mpinduka zikomeye]". imvahonshya.co.rw. Archived from the original on 2021-11-16. Retrieved 2021-11-16.*
# **^** ''"Gothenburg Alumna Claudine Uwera becomes Rwandan Minister"''*. EfD - Initiative. Retrieved 2021-11-16.*
# Celebration of Africa Statistics Day 2022 at the Continental Level, *Rwandan state minister, Uwera Claudine, [https://www.youtube.com/watch?v=Er8atcDlHVg keynote address] on Africa Statistics Day 2022.*

## External links
Ibrahim Yacouba

**Ibrahim Yacouba**, dem sanso know as **Ibrahim Yacoubou** (born 8 August 1971), be a Nigerien politician wey serve insyd de government of Niger as Minister of Foreign Affairs from 2016 to 2018. He dey lead de Nigerien Patriotic Movement.

## Life and career
Following de ouster of President Mamadou Tandja insyd February 2010, Yacouba be de General Rapporteur for de National Advisory Council, set up by de junta dat ousted Tandja, insyd de 2010–2011 transitional period.

Yacouba, be a member of de ruling Nigerien Party for Democracy den Socialism (PNDS), dem appoint am to de government as Minister of Transport in April 2012 wey dem move am to de post of Deputy Director for de Cabinet of President Mahamadou Issoufou insyd September 2013. Secof some dispute ein den some leading PNDS members get nti dem commot am from de party on 23 August 2015. Wey he resign as Deputy Director of de Cabinet just after dem commot am from de party.

Yacouba later launch a new party, dem name Nigerien Patriotic Movement (MPN), on 8 November 2015. He lead den stand as de MPN ein candidate insyd de February 2016 presidential election wey happen nu. Following de first round of voting, he turn ein support give President Issoufou insyd de second round of voting, wey dem hold insyd March 2016. Dem sana elect Issoufou wey he reward Yacouba den oda small small candidates wey back am plus government positions. Dem appoint as de Minister of Foreign Affairs on 11 April 2016.

On January 4, 2024, dem arrest Ibrahim Yacouba insyd Niamey, Niger. Dem release am on 1 April 2025.

## References


## External links
Aisha Abubakar

**Aisha Abubakar** be one Nigerian politician wey dey de game insyd. After de 2015 Nigeria general elections fini, President Muhammadu Buhari pick am make she be de Minister of State for Industry, Trade and Investment for dat same 2015 year.

## Early life den education
Dem born Hajiya Aisha Abubakar for July 20, 1966, for Dogondaji wey dey Sokoto State insyd. She be de daughter give one former finance minister wey dem dey call Abubakar Alhaji. She do ein secondary education for Queens College, Lagos from 1978 reach 1984. She catch ein first degree for University of Warwick, wer she get Bachelor of Arts for Politics den International Studies between 1987 den 1990. She sanso get Master of Art degree for Development Studies from University of Leeds between 1990 den 1991. Dem sanso pick am make she oversee Women Affairs matters after Mrs Aisha Alhassan resign, buh she still maintain ein position as de Minister of State for Industry, Trade and Investment.

## Political career
Abubakar work for de African Development Bank between 1993 den 1999. Later on, dem pick am as de Minister of State for Industry, Trade and Investment for November 2015. For October 2017, she oversee how de Bank of Industry (BOI), Nigerian Export-Import Bank, plus sam oda government agencies take hire one appraising agency. Wen dem dey sign de MoU, she explain say de reason why dem get dat agency be say make dem fi reduce de wahala wey small den medium businesses (SMEs) dey get wen e cam to funding for de country. Dat same year, she talk say secof government now get interest for agriculture insyd, Nigeria ein cocoa production go jump up by 50% for de year 2021.

Abubakar sanso dey push for Nigeria ein unity thru de way dem go diversify things for different-different parts of de country, wey she explain say make schools train people wey go fit help dis diversification dream cam true. To celebrate International Women's Day for 2017, Abubakar empower 200 women for ein own state insyd plus resources plus skills on new ways wey dem fit take use agricultural produce make money. 

## References


## External links
Justine Aimée Ngounou Tchokonthieu

**Justine Aimée Ngounou Tchokonthieu** (dem born am April 28, 1960) be Cameroonian magistrate. She be de Prosecutor General of de Special Criminal Court (TCS) for 2015 insyd, wey she be de first woman wey occupy dis position since dem create am for 2012.

## Ein early life den education
Dem born Justine Aimée Ngounou for April 28, 1960, for Nkongsamba wey dey de Littoral region for Cameroon insyd. She do ein primary den secondary studies for de place, before she go join de University of Yaoundé for 1979. She get master's degree for French-speaking private law. For 1983, she join de National School of Administration and Magistracy (ENAM). For 1985, she graduate from de Magistracy section.

## Ein career
Ein professional career start for de East as deputy prosecutor for de Bertoua courts, then she go Mbanga as deputy prosecutor for de court of first instance. For July 2015, she be attorney general for de Northern Court of Appeal.

## References
Florence Rita Arrey

**Florence Rita Arrey** (born 1948) be Cameroonian judge wey come turn de first female chief justice for de Court of Appeal. She serve for de Supreme Court of Cameroon, wey she be vice president of de International Criminal Tribunal for Rwanda. For 2014, dem appoint am as director of judicial professions for de Cameroonian Ministry of Justice.

## Ein early life den education
Dem born Arrey for Cameroon for 18 May 1948. She study law for de University of Lagos, Nigeria, wey she get ein Diploma for Legal Drafting den Certificate for International Law from de University of London.

## Ein career
Arrey be de first woman wey dem appoint am as State Counsel for Cameroon for 1974. Dem appoint am for de Court of Appeal for 1984, wey for 1990 she come turn de first woman wey be chief justice. For 2000, dem appoint am for de Supreme Court of Cameroon.

United Nations General Assembly elect Arrey as ad litem judge for de International Criminal Tribunal for Rwanda (ICTR) for 2003. For 2012, dem elect am as vice president of de ICTR den judge for de Mechanism for International Criminal Tribunals.

For 2014, dem appoint Arrey as director of judicial professions for de Ministry of Justice Cameroon. She be president den founder of de Cameroon Association of Women Judges, wey she be vice president of de International Association of Women Judges.

For International Women's Day for 2011, dem name Arrey as one of Cameroon ein 50 most influential women.

## Works

* 

## References


## External links

* International Association of Women Judges Introduction
Ayorkor Korsah

**G. Ayorkor Korsah** (wey dem know am before as **G. Ayorkor Mills-Tettey**) be Senior Lecturer for Computer Science den Robotics for Ashesi University for Ghana insyd.

## Ein Early life den education
Korsah grow up for Ghana den Naija, as kid, she dey biz say she wan be astronaut den engineer.

Korsah major insyd engineering at Dartmouth College, wey she graduate summa cum laude insyd June 2003. She attend Carnegie Mellon University for ein doctoral work insyd computer science, wey she obtain a PhD insyd 2011 for ein thesis: "Exploring bounded optimal coordination for heterogeneous teams with cross-schedule dependencies".

## Ein Career
Korsah be senior lecturer for computer science plus robotics for Ashesi University, private school for Ghana. Wey she dey teach AI, robotics, algorithms, plus programming.

So say robotics education go spread for Africa, Korsah plus Ken Goldberg, robotics professor for University of California, Berkeley, dem two join body start African Robotics Network (AFRON) for 2012 insyd. AFRON ein job be say make robotics education dey bee well well, plus e dey push all robotics people for Africa make dem link up do things together. One of de first things AFRON do be say dem sponsor $10 robot design challenge wey IEEE Robotics and Automation Society join dem do. Dem give Korsah den Goldberg de 2013 Tribeca Disruptive Innovation Award secof how dem start de network plus de '$10 Robot Design' challenge dey do.

You know Korsah dey BBC News dey talk 'bout how humans and machines go fit join forces work together better for future.

## Ein Selected papers wey she publish

* G. Ayorkor Korsah, Anthony Stentz, and M. Bernardine Dias, “A comprehensive taxonomy for multi-robot task allocation”, *The International Journal of Robotics Research*, October 2013, vol. 32, no.12, pp.&nbsp;1495-1512.
* G. Ayorkor Korsah, Balajee Kannan, Brett Browning, Anthony Stentz and M. Bernardine Dias, “xBots: An Approach to Generating and Executing Optimal Multi-Robot Plans with Cross-Schedule Dependencies,” 2012 *IEEE International Conference on Robotics and Automation * (ICRA), May 2012.
* G. Ayorkor Korsah, Jack Mostow, M. Bernardine Dias, Tracy Morrison Sweet, Sarah M. Belousov, M. Frederick Dias, Haijun Gong, “Improving Child Literacy in Africa: Experiments with an Automated Reading Tutor,”  *Information Technologies & International Development,* 2010, vol. 6, no. 2, 2010.

## References


## External links
Eudora Christina Dadson

**Her Ladyship Justice Eudora Christina Dadson** be High Court Judge for Ghana insyd. Right now, she dey chop chair for Human Rights Division for High Court inside Accra. Dem appoint am for court for December 2019. Before dat, she work as Acting Deputy Registrar (Legal Services) for Kwame Nkrumah University of Science and Technology (KNUST).

## Ein Education
Justice Dadson, she get ein LLB degree from University of Ghana. From der, she go Ghana School of Law go collect ein Barrister at Law certificate. Dat one make she fi be Barrister den Solicitor for Ghana Supreme Court insyd. Later, she go get ein Master's for Development Policy and Planning from Kwame Nkrumah University of Science and Technology for 2019 insyd.

## Ein Career
She start ein work for university admin for Kwame Nkrumah University of Science and Technology for April 2010. Dem appoint am as Assistant Registrar. Dem give am Senior Assistant Registrar position for October 2010, wer she serve insyd de Legal and Welfare Service division. Ein leadership qualities lead to ein appointment as Acting Deputy Registrar of de Legal and Welfare Services of de University insyd November 2016.

On December 17 2019, Former Presido Nana Addo Dankwa Akufo-Addo swear Mrs. Eudora Christiana Dadson into office as a Justice of de High Court of Ghana at Jubilee House. As a High Court Justice, she preside over various divisions of de court, wey dey include de Family Law Division den currently de Human Rights Division insyd Accra.

## References
Hannah Awadzi

**Hannah Awadzi** be Ghanaian journalist, she dey fight for people wey get disability right, she be author, communications consultant plus psychologist assistant. She dey work as online editor for Ghana News Agency for Accra. Dem name am Most Outstanding Female Journalist for Ghana for 2025 Ghana Women Awards. Dem know am well as media person wey dey fight for people wey get disability, especially kiddies wey get cerebral palsy.

## Ein Early life den ein education
Dem born Hannah Awadzi for Obuasi for Ashanti Region for Ghana, wey be gold mining town. She go Aggrey Memorial Secondary School. Awadzi get ein higher education for University of Ghana (UG), wey she get ein bachelor's degree for psychology plus Linguistics. She get paper for newspaper reporting from Institute of Commercial Management (UK). Plus dem train am as proper counsellor, wey Ghana Psychological Council give am license as Psychologist.

Later, she chop Diploma for Mass Communication for Ghana Institute of Journalism, plus she go Radio Netherlands Training Centre (RNTC) too. She finish ein master's for Contemporary English Studies for University of Ghana. 

## Ein Journalism career
Right now, Awadzi dey do journalist work den communications professionally. She build career for Ghana News Agency (GNA) wey she dey work as demma Online Editor now. Dem note ein work as a journalist for ein empathy, depth den advocacy-driven approach wer she dey focus on human-centered stories wey dey amplify de voices of de marginalized persons insyd de communities, especially persons plus disability, kiddies plus special needs dem dema families. She sanso consistently challenge stereotypes, societal norms, promoted inclusive policies den inspired positive change across Ghana ein media landscape.

## References
Sofiya Alhassan

**Sofiya Alhassan** (dem born am July 6, 1974) be Ghanaian-American kinesiologist plus academic administrator wey dey do research about family physical activity wey dey happen for community insyd. She sanso dey study how environmental factors dey play a role insyd de behavioral health of kiddies of color.

## Early life den education
Dem born Alhassan for July 6, 1974 to Fawzia den Abdul Alhassan insyd Accra, Ghana. She graduate from Springbrook High School insyd 1992. She earn a B.S. insyd psychology den exercise science from Stetson University insyd 1996. Alhassan receive a M.S. (2000) den Ph.D. insyd exercise physiology (2004) from Auburn University. Dem title ein dissertation, *The Independent and Combined Effects of Dietary Plant Stanol Ester Margarine Supplementation and Aerobic Exercise Training on Markers of Blood Lipid Metabolism in Middle-Aged Men and Women*. Peter W. Grandjean be Alhassan ein doctoral advisor. She be a postdoctoral fellow at Stanford University School of Medicine.

## Career
Since 2007, she dey work as professor, den since 2015, she be graduate program director for kinesiology department for University of Massachusetts Amherst School of Public Health and Health Sciences. For 2023 insyd, she cam be de associate dean for inclusion den engagement of de graduate school. Dem elect Alhassan a fellow of de National Academy of Kinesiology insyd 2023. She be an editor of de *Journal of Physical Activity and Health.*

Alhassan remain a board member of several American College of Sports Medicine committees.

## References